|  |  |
| --- | --- |
| **ΠΡΟΣ: ΜΜΕ** | ΔΗΜΟΣ ΛΑΜΙΕΩΝΓραφείου Τύπου& Επικοινωνίας **Λαμία, 17/6/2018** |

**Με λαμπρότητα ολοκληρώθηκαν σήμερα οι εκδηλώσεις Μνήμης**

**για την 74η επέτειο του Ολοκαυτώματος της Υπάτης**

Ολοκληρώθηκαν σήμερα, Κυριακή 17 Ιουνίου, οι εκδηλώσεις Μνήμης για την 74η επέτειο του Ολοκαυτώματος της Υπάτης από τα γερμανικά στρατεύματα κατοχής στις 17 Ιουνίου 1944, που διοργάνωσαν ο Δήμος Λαμιέων, η Τοπική Κοινότητα Υπάτης και ο Εκπολιτιστικός Επιμορφωτικός Σύλλογος Υπαταίων «Οι Αινιάνες».

Μετά τη Θεία Λειτουργία στον Ι.Ν. Αγίου Γεωργίου Υπάτης και την επιμνημόσυνη δέηση, που έγινε στο Ηρώο, ο Δήμαρχος Λαμιέων Νίκος Σταυρογιάννης απεύθυνε χαιρετισμό και ακολούθησε η κεντρική ομιλία της ημέρας από το μέλος του Διοικητικού Συμβουλίου του Συνδέσμου Υπαταίων και Φίλων Υπάτης Αθανάσιο Αδάμο και η κατάθεση στεφάνων.

Στην εκδήλωση παρέστησαν οι βουλευτές Δημήτρης Βέττας, Αποστόλης Καραναστάσης και Χρήστος Σταϊκούρας, ο Περιφερειακός Σύμβουλος Κώστας Αποστολόπουλος, ο Πρόεδρος του Δημοτικού Συμβουλίου Ζαχαρίας Χαλβαντζής, Αντιδήμαρχοι και Δημοτικοί Σύμβουλοι, η Πρόεδρος της Τοπικής Κοινότητας Βασιλική Παπανάγνου, ο Ανώτερος Διοικητής Φρουράς Λαμίας Διοικητής του Κ.Ε.Υ.Π., Ταξίαρχος Βασίλειος Μπέλλος, ο εκπρόσωπος της Γενικής Περιφερειακής Αστυνομικής Διεύθυνσης Στερεάς Ελλάδας, Αστυνομικός Διευθυντής Γεώργιος Τσαμαδιάς, ο πρώην Δήμαρχος Λαμιέων Γιώργος Κοτρωνιάς, οι πρώην Δήμαρχοι Υπάτης Γιώργος Κουτρούμπας και Κώστας Τσιλογιάννης, ο Πρόεδρος της Ένωσης Αποστράτων Αξιωματικών Φθιώτιδας Ταξίαρχος ε.α. Νικόλαος Τσιλαλής, εκπρόσωποι του Ε.Ε.Σ. Υπαταίων «Οι Αινιάνες» και του Συνδέσμου Υπαταίων και Φίλων Υπάτης «ο Άγιος Ηρωδίων» και πλήθος κόσμου.

**Από το Γραφείο Τύπου**